আজ দুপুরে বিজেপির বিক্ষোভ মিছিলকে ঘিরে অশান্ত হয়ে ওঠে ধর্মতলা চত্বর। এদিন সেন্ট্রাল অ্যাভিনিউ থেকে ধর্মতলা পর্যন্ত বিক্ষোভ মিছিলের ডাক দেওয়া হয় রাজ্য বিজেপির পক্ষ থেকে।  মাঝপথে সেন্ট্রাল অ্যাভিনিউতেই মিছিল আটকে দেয় পুলিস। সেই সময় বিজেপি সমর্থকদের সঙ্গে পুলিসের ধস্তাধস্তি শুরু হয়ে যায়। বিক্ষোভকারীদের সামলাতে লাঠিচার্জ করে পুলিস।
 ওয়েব ডেস্ক : আজ দুপুরে বিজেপির বিক্ষোভ মিছিলকে ঘিরে অশান্ত হয়ে ওঠে ধর্মতলা চত্বর। এদিন সেন্ট্রাল অ্যাভিনিউ থেকে ধর্মতলা পর্যন্ত বিক্ষোভ মিছিলের ডাক দেওয়া হয় রাজ্য বিজেপির পক্ষ থেকে।  মাঝপথে সেন্ট্রাল অ্যাভিনিউতেই মিছিল আটকে দেয় পুলিস। সেই সময় বিজেপি সমর্থকদের সঙ্গে পুলিসের ধস্তাধস্তি শুরু হয়ে যায়। বিক্ষোভকারীদের সামলাতে লাঠিচার্জ করে পুলিস। লাঠিচার্জের ফলে আহত হন কয়েকজন। কয়েকজন বিজেপি কর্মীকে গ্রেফতারও করা হয়। প্রতিবাদে ফের বিক্ষোভ শুরু করেন বিজেপি কর্মী-সমর্থকেরা। বিক্ষোভে ছিলেন বিজেপি নেত্রী লকেট চট্টোপাধ্যায়। তাঁকে টানতে টানতে নিয়ে গিয়ে ভ্যানে তোলে পুলিস। এরপর কলেজ স্কোয়ারের কাছেও পথ অবরোধ করেন বিজেপি কর্মী সমর্থকেরা। সেন্ট্রাল অ্যাভিনিউয়ে বিজেপির বিক্ষোভ কর্মসূচিতে হাজির ছিলেন লকেট চট্টোপাধ্যায়। মিছিল থেকে তাঁকে ভ্যানে তুলে নিয়ে যায় পুলিস। এদিনের মিছিলে রাজ্য সরকারের ভূমিকার কড়া সমালোচনা করেছেন লকেট চট্টোপাধ্যায়।